**Уступныя заняткі па творы М.Лынькова”Васількі”**

1.Тэхналагічная карта ўрока

2.План-канспект урока

3.Дыск з музыкай і фонавыя малюнкі,якія выкарыстоўваліся на ўроку

4.Газетнае паведамленне

**Тэма:”Дзеці на вайне”.Уступныя заняткі па творы М.Лынькова “Васількі”**

**Мэта**: далучыць вучняў да гераічных старонак барацьбы,мужнасці і самаахвярнасці дзяцей у гады вайны.

**Задачы:**

**стварыць умовы для:**

вылучэння структурных кампанентаў апавядання,удасканалення навыкаў работы з тлумачальным і перакладным слоўнікамі,складання сінквейна;

фарміравання навыкаў звязнага выказвання,узбагачэння слоўнікавага запасу вучняў;

абуджэння ў вучняў пачуцця захаплення высокімі маральнымі якасцямі сваіх аднагодкаў, сродкамі матэрыялу ўрока аказаць уплыў на фарміраванне патрыятызму,непрымання вайны як найвялікшай бяды і гора.

**Тып урока:**урок засваення новага матэрыялу

**Абсталяванне:**слоўнікі,музычнае афармленне,кветкі,выява помніка,схема апавядання,партрэт пісьменніка,газетнае паведамленне,карткі з дамашнім заданнем.

**Ход урока**

**1.Арганізацыйны момант** (псіхалагічны настрой,спадзяванні на станоўчы вынік,добрую і пленную працу)

**2.Фармулеўка тэмы і мэты ўрока:**

**-** Паслухайце,калі ласка,некалькі вершаваных радкоў і, я думаю, вы вызначыце тэму,якой будзе прысвечаны наш урок:

**Вы бачылі лес,дзе прагал скразны,**

**Скажыце,вы бачылі бор той,**

**Дзе кожнай трэцяй няма сасны,**

**Ці сама меней чацвертай?**

**Гэта было і з народам маім**

**Машына ваеннай навалы**

**Прайшлася бязлітасна па ім**

**І вакол прагалы,прагалы…**(адказы вучняў)

-Да,сапраўды,ваенная тэма будзе разам з намі і на гэтым уроку.Успомніце мінулы ўрок пазакласнага чытання і падумайце,як ен звязаны з эпіграфам,змешчаным на дошцы.

**Дрэвы забылі пра буры і страты,**

**Раны свае залячыла зямля,**

**Толькі нічога забыць не змагла ты,**

**Памяць мая.**

**М.Танк**

Словы ДЗЕЦІ і ВАЙНА несумяшчальныя.Паспрабуйце вызначыць мэту нашага ўрока (адказы вучняў).

**3.Узнаўленне твораў з кнігі “Ніколі не забудзем”**(“Невядомы герой”,”Выбух на вышцы”).

**4.Праца са схемай апавядання**.Вызначыць кампазіцыйную будову і параўнаць з эталонам на дошцы.

**5.Гісторыя стварэння апавядання М.Лынькова “Васількі”.**Зварот да партрэта,выразнае чытанне газетнага паведамлення(падрыхтаваны вучань).

**6.Праца з тлумачальнымі слоўнікамі.**Вучні працуюць парамі над вызначэннем лексічнага значэння слоў,якія сустракаюцца ў апавяданні.(Прызба,знянацку,заранкі,драбіны і інш.)

**7.Фізкультхвілінка**

Я – чалавек

Заўседы гатовы стаць побач або крыху наперадзе,

Працягнуць руку дапамогі,

Падставіць плячо пад цяжар клопату і турбот,

Нахіліцца да малога або старога,

Падняцца пасля няўдач,

Змагацца з асабістай лянотай,

Абярнуцца да тых,хто не паспявае,

Дацягнуцца да мары,

Пранесці праз усе жыцце сапраўднае сяброўства,

Глыбока ўздыхнуць па тым, што не збылося,

Паўтараць усе спачатку – да перамогі.

**8**.Да перамогі хацелі дажыць і героі апавядання “Васількі”.Давайце пазнаемімся з імі.Гучыць музыка. На яе фоне настаўнік цалкам выразна чытае твор.

**9.Зрокавая фізкультхвілінка.**

**10.** Пасля знаемства з такім апавяданнем розныя пачуцці ахопліваюць нас.Знайдзіце на дошцы ( або выкажыце свае асабістыя) тое слова, якое, вы лічыце,выражае ваш унутраны стан, запішыце на пялестку кветкі і ўскладзіце на выяву помніка ў знак удзячнасці і памяці.(Кветкі – васількі – вучні самі рабілі на выхаваўчай гадзіне, а помнік, намаляваны на ватмане, прымацаваны да дошкі.)

**11.Рэфлексія.**Складаем сінквейн са словам “вайна”

Вайна

Жудасная, крывавая

Забівае, разбурае, знішчае

Гэта слезы і боль

Смерць

**12.Тлумачэнне дамашняга задання (на выбар):**

Перачытаць твор, адказаць на пытанні;

Заданні творчага характару надрукаваны на картках

**13.Адзнакі за гэты ўрок не выстаўляю, а выказваю падзяку за шчырасць і адкрытасць душы.**

**Газетнае паведамленне Савінфармбюро ад 7 верасня 1941года:**

У адным калгасе недалека ад Жлобіна германскія афіцеры бязлітасна катавалі, а потым перабілі сям’ю рахункавода калгаса Тышкевіча.Фашысты закалолі штыкамі Тышкевіча, яго маці, сястру і дзвюх малых дачок.З усей сям’і застаўся ў жывых толькі старэйшы, чатырнаццацігадовы сын Саша,якога не было ў гэты час дома. Прыйшоўшы дамоў і ўбачыўшы знявечаныя трупы сваіх родных, Саша пайшоў у Жлобін. Праз некалькі дзен германскія войскі занялі Жлобін.Саша дастаў ручную гранату і выйшаў на вуліцу. Ен цярпліва стаяў на вуліцы і сачыў за танкамі, бронемашынамі, артылерыяй і пяхотай, якія праходзілі міма яго. Калі паказалася вялікая штабная машына, у якой сядзела некалькі афіцэраў, Саша падбег і кінуў у машыну гранату. Выбухам былі знішчаны машына і ўсе германскія афіцэры.Азвярэўшыя фашысты на кавалкі разарвалі цела героя, забітага асколкам гранаты.”

**Гэтае паведамленне натхніла М.Лынькова на стварэнне апавядання “Васількі”**